26. 11. 94 De Europæiske Fællesskabers Tidende Nr. L 303/25 KOMMISSIONENS FORORDNING (EF) Nr. 2865/94 af 25. november 1994 om undtagelsesforanstaltninger til støtte for markedet for svinekød i Belgien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (?), senest ændret ved forordning (EØF) nr. 1249/89 ?), særlig artikel 20 og 22, stk. 2, og ud fra følgende betragtninger : På grund af udbrud af klassisk svinepest i visse produk- tionsområder i Belgien er der indført iagttagelsesdistrikter og overvågningsområder af de belgiske myndigheder i henhold til artikel 9 i Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (?), senest ændret ved beslutning 93/384/EØF ()); i disse områder er markedsføring af levende svin, fersk svinekød og svinekødsprodukter, der ikke er varmebehandlet, derfor midlertidigt forbudt ; de begrænsninger i den frie vareomsætning, der følger af - veterinærforanstaltningerne, indebærer fare for alvorlige forstyrrelser på svinekødsmarkedet i Belgien; det er derfor nødvendigt, at der til støtte for markedet træffes undtagelsesforanstaltninger, som begrænses til levende dyr, der stammer fra de direkte berørte områder, samt at de kun finder anvendelse i et absolut nødvendigt tidsrum ; for at forebygge en senere spredning af epizootien bør svineproduktionen i de pågældende områder derfor udelukkes fra det normale kredsløb af produkter til menneskeføde og forarbejdes til produkter, der er beregnet til andre formål end menneskeføde, samtidig med at de belgiske myndigheder har mulighed for at tilrettelægge opkøbene efter de behov, der er en følge af den veterinære og sundhedsmæssige situation i de pågæl- dende områder ; der bør fastsættes en opkøbspris for smågrise og levende svin i tilfælde af interventionsorganets opkøb af svin i iagttagelsesdistrikterne og overvågningsområderne ; der bør endvidere foretages en præcisering af, hvilke steder dyrene kan aflives ; under hensyntagen til epizootiens omfang, navnlig dens varighed, og de betydelige bestræbelser, der derfor er nødvendige for at støtte markedet, vil det være rimeligt at ()) EFT nr. L 282 af 1. 11. 1975, s. 1. (?) EFT nr. L 129 af 11. 5. 1989, s. 12. P) EFT nr. L 47 af 21. 2. 1980, s. 11. () EFT nr. L 166 af 8. 7. 1993, s. 34. dele udgifterne mellem  Fællesskabet og den berørte medlemsstat ; det bør fastsættes, at de belgiske myndigheder skal træffe alle nødvendige forholdsregler vedrørende kontrol og opsyn og underrette Kommissionen herom ; begrænsningerne i den fri omsætning af levende svin har været gældende i flere uger i de pågældende områder, hvilket har ført til en væsentlig forøgelse af dyrenes vægt og dermed en uacceptabel situation med hensyn til dyrenes velfærd ; det vil derfor være berettiget at anvende nærværende forordning med tilbagevirkende kraft fra den 14. november 1994 for opkøb af fedesvin og fra den 25. oktober 1994 for opkøb af smågrise ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Svinekød — UDSTEDT FØLGENDE FORORDNING : Artikel 1 1. Fra den 25. oktober 1994 opkøber det belgiske interventionsorgan alt efter de behov, der er en følge af den veterinære og sundhedsmæssige situation, smågrise henhørende under KN-kode 0103 91 10 med en gennem- snitsvægt på 8 kg og derover pr. parti. 2. Fra den 14. november 1994 opkøber det belgiske interventionsorgan alt efter de behov, der er en følge af den veterinære og sundhedsmæssige situation, levende fedesvin henhørende under KN-kode 0103 92 19 med en gennemsnitsvægt på 110 kg og derover pr. parti. 3. —mUdgifterne til opkøb af de første 35000 levende fedesvin og de første 38 500 smågrise afholdes over Fællesskabets budget. 4. Belgien kan desuden for egen regning og på de i denne forordning fastsatte betingelser opkøbe yderligere 15 000 levende fedesvin og 16 500 smågrise. Artikel 2 Der kan kun opkøbes levende fedesvin og smågrise, der er opdrættet i de områder, der er anført i bilaget til denne forordning, og kun såfremt de veterinærbestemmelser, der er fastsat af de belgiske myndigheder, gælder i disse områder på dagen for opkøbet af dyrene. ;